তৃণমূলের পঞ্চায়েত সদস্যকে মারধরের অভিযোগ

কালনা: ফের তৃণমূলের গোষ্ঠী কোন্দল (Trinamool internal conflict ) প্রকাশ্যে। তৃণমূলের পঞ্চায়েত সদস্যকে মারধরের অভিযোগ দলের অপর গোষ্ঠীর বিরুদ্ধে। আক্রান্ত সদস্য কালনা থানায় অভিযোগ দায়ের করেছেন। কালনার আনুখাল পঞ্চায়েতের তৃণমূলের এক সদস্যকে মারধরের অভিযোগ দলের এক বুথ সভাপতি অমর ঘোষ ও তার দল বলের বিরুদ্ধে। ঘটনাকে কেন্দ্র করে তৃণমূলের গোষ্ঠীদ্বন্দ প্রকাশ্যে উঠে আসে। আক্রান্ত ওই সদস্যা রিঙ্কু মাল শুক্রবার কালনা থানার দ্বারস্থ হয়েছেন।

এদিন রিঙ্কু মাল জানান, বৃহস্পতিবার ভবানন্দপুর এলাকায় জল সরবরাহকে নিয়ে একটি বৈঠক ছিল। সেই বৈঠকে উপস্থিত হয়েই আনুখাল পঞ্চায়েতের তৃণমূলের অঞ্চল সভাপতি বিজয় পালের নির্দেশ মতন অমর ঘোষ ও তার দলবল এসে তাকে মারধর করে গলা টিপে ধরে। এমনকি প্রাণে মারার হুমকি দেয় বলে অভিযোগ। সেই কারণে আতঙ্কিত হয়ে পড়েছেন, তার মেয়েকেও স্কুলে পাঠাতে পারছেন না। কেন তার বিরুদ্ধে এই আক্রমণ? এই প্রশ্নের উত্তরে তিনি বলেন তৃণমূলের অঞ্চল সভাপতি বিজয় পালের তার দিকে কুদৃষ্টি ছিল, তাকে কু-প্রস্তাবও দিয়েছিল, তিনি তা না মানায় প্রতিহিংসা বসত, অমর ঘোষকে লেলিয়ে দিয়ে এই কাজ করিয়েছেন।

আরও পড়ুন: অশান্ত বাংলাদেশ ! বাড়ানো হল গঙ্গাসাগর মেলার নিরাপত্তা

যদিও এ প্রসঙ্গে এদিন শুক্রবার বিকেলে অঞ্চল সভাপতি বিজয় পাল তিনি জানান , যিনি অভিযোগ করছে তা মিথ্যা। পুরনো বুথ সভাপতি বদল হয়েছে। নতুন বুথ সভাপতি নিযুক্ত হওয়ায়, একটি জলের বিষয় নিয়ে মিটিং ছিল সেই মিটিংয়ে টাকা পয়সা হিসাব চাওয়াকে কেন্দ্র করেই গন্ডগোল ,ঝামেলা হয়েছে। আর তার বিরুদ্ধে যে অভিযোগ তোলা হচ্ছে তা মিথ্যা বলে জানিয়েছেন তিনি। যদিও অভিযুক্ত অমর ঘোষের দাবি তাকেই জুতো দিয়ে মারধর করেছেন তার বিরুদ্ধে ওঠা অভিযোগ মিথ্যা।

অন্য খবর দেখুন